21. ΝΟΜΟΘΕΤ. ΔΙΑΤΑΓΜΑ υπ’ αριθ. 1001 της 21 Ιαν./14 Φεβρ. 1942 (ΦΕΚ Α΄ 26) Περί διατάξεών τινων αφορωσών την Ανωτάτην του Στρατού Υγειονομικήν Επιτροπήν. Άρθρ.1.-Παρέχεται το δικαίωμα και εις την Ανωτάτην του Στρατού Υγειονομικήν Επιτροπήν όπως οσάκις πρόκειται να εξετάση βάσει των περί πολεμικών συντάξεων διατάξεων Αξιωματικούς, Ανθυπασπιστάς και οπλίτας εν γένει, των οποίων το εκ του πολέμου 1940-1941 τραύμα ή εκ κακουχιών του Σελ. 96(γ) Τεύχος      Σελ.      αυτού πολέμου νόσημα δεν έλαβε την οριστικήν αυτού μορφήν ή κατάστασιν, κρίνει δε ότι υπάρχει ανάγκη χορηγήσεως ετησίας ή διετούς αναβολής εξετάσεως της σωματικής των ικανότητος δύναται να γνωματεύη περί τούτου, οπότε δεν εφαρμόζονται αι περί πολεμικών συντάξεων διατάξεις αλλά αι διατάξεις: 1)του Νόμ. 2821/41 «περί παροχής εφ’ άπαξ χρηματικού ποσού εις τους απολυομένους των τάξεων κλπ.» 2)του Ν.Δ. 362/41 «περί χορηγή-σεως χρηματικού βοηθήματος εις βοηθητικούς και εν αναβολή κατατάξεως κλπ. «και 3)του Ν.Δ. 595/41 «περί υπαγωγής εις τας διατάξεις του Ν.Δ. 362/41 των εφέδρων Αξιωματικών και Ανθυπασπιστών κλπ.», μέχρι της ημέρας της λήξεως της αναβολής. Άρθρ.2.-Οι τυγχάνοντες αναβολής δυνάμει του παρόντος απολαμβάνουσι πάντων των ευεργετημάτων των Ν.Δ. 362/41 και 595/41 από της ισχύος των. Βλ. και κατωτ. Ν.Δ. 1464/1942. Άρθρ.3.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 